STATUTTER FOR***KRETSKONKURRANSE*** FOR FLOKKEN OG BEVERKOLONIEN I ØSTRE ØSTFOLD KRETS

1. Kretskonkurransen for bever/flokkspeider arrangeres hvert år en helg i siste halvdel av mai. Kretsstyret ved ombudet er ansvarlig for konkurransen.
2. Maks syv, minimum tre bever/småspeidere pr. påmeldte lag.
3. Hvert lag og beverkoloni stiller med to postmannskap hver. Postmannskapenes navn oppgis ved påmelding. Hver post skal være bemannet med to postmannskap fra forskjellige grupper. Dersom noen grupper har vansker med å stille som postmannskap kontaktes ombudet i hvert enkelt tilfelle. Hvis grupper stiller med speidere som postmannskap skal disse være vandrere eller eldre. Minst ett postmannskap er 16 år eller eldre og være ansvarlig for posten.
4. Betaling skal skje ved påmelding. Påmeldingen er bindende. Alle speidere som deltar i konkurransen skal være innmeldt i NSF`s medlemssystem.
5. Prisen for deltagelse fastsettes pr. lag i henhold til konkurransens budsjett.
6. Kretskonkurransen skal ha poster tilsvarende antall påmeldte lag. Postene skal lages eller godkjennes av ombudet. Maks poengsum pr. post er 10 poeng. Maks tid pr. post er fem minutter. Dersom laget er ferdig før tiden er ute, må de vente på posten til tiden er ute. Den samlede poengsummen pr. flokk blir fordelt på antall påmeldte lag i flokken.
7. Bevere deltar i egen klasse, og bedømmes og gis poeng på lik linje med flokken.
8. Det skal foreligge budsjett to mnd. før konkurransen. Arrangementet skal ikke gi overskudd ved budsjettering. Det skal regnes 10 pst. Sikkerhetsmargin. Budsjettet sendes kretskontoret og ombudet.
9. Det skal fremlegges regnskap innen en måned etter konkurransen. Originalbilag skal følge regnskapet. Eventuelle overskudd tilfaller kretsen, og eventuelle underskudd dekkes av kretsen. Regnskapet sendes kretskontoret.
10. Dersom teknisk arrangør ønsker kiosksalg eller lignende meldes dette ifra på forhånd til ombudet. Overskuddet fra dette salget tilfaller teknisk arrangør. Eventuelle underskudd dekkes av teknisk arrangør.
11. Det skal leveres skriftlig rapport fra konkurransen. Rapporten sendes kretskontoret sammen med regnskap, innen en måned etter konkurransen.
12. Maks 1/3 av patruljen kan bestå av 5.klasse småspeidere.

Statuetter er revidert på kretstinget 9. februar 2014

STATUTTER FOR ***KRETSLEIR*** FOR FLOKKEN OG BEVERKOLONIEN I

ØSTRE ØSTFOLD KRETS

1. Kretsleir for flokken arrangeres hvert år en helg i siste halvdel av mai. Sammen med kretskonkurransen. Kretsstyret ved ombudet er ansvarlig for at det blir leir. Ombudet arbeider sammen med gruppen som har det tekniske ansvaret. Teknisk arrangør har ansvaret for gjennomføringen av leir/aktiviteter og vil med dette sette sitt særpreg for leiren.
2. Betalingen skal skje ved påmelding. Påmelding er bindende. Alle bevere og småspeidere som deltar på leir skal være innmeldt i NSF`s medlemssystem.
3. Leirkontingenten tilbakebetales kun ved fremleggelse av legeattest, senest innen to uker etter leiren. Legeattesten sendes kretskontoret.
4. Prisen for deltagelse fastsettes pr. deltager i henhold til leirens budsjett.
5. Ledere betaler for overnatting og evt mat dersom dette holdes av arrangøren.
6. Det skal foreligge budsjett to mnd. før leiren. Arrangementet skal ikke gi overskudd ved budsjettering. Det skal regnes 10 pst sikkerhetsmargin. Budsjettet sendes kretskontoret og ombudet.
7. Det skal fremlegges regnskap innen en måned etter leiren. Originalbilag skal følge regnskapet. Eventuelle overskudd tilfaller kretsen, og eventuelle underskudd dekkes av kretsen. Regnskapet sendes kretskontoret.
8. Dersom teknisk arrangør ønsker kiosksalg eller lignende meldes dette ifra på forhånd til ombudet og må komme tydelig frem på innbydelse/informasjon om leiren. Overskudd fra dette salget tilfaller teknisk arrangør. Eventuelle underskudd dekkes av teknisk arrangør.
9. Det skal leveres skriftlig rapport fra leiren. Rapporten sendes kretskontoret sammen med regnskap, innen en måned etter leiren.
10. Aldersgrense for deltagelse på leiren blir i henhold til NSFs aldersbestemmelser.

Statuetter er revidert på kretstinget 6. februar 2011